Sonya Blade

Sonya Blade on fiktiivinen hahmo Mortal Kombat -videopeleissä. Hänen ääninäyttelijänä toimii Dana Lyn Baron.

Taustaa

Sonya Blade on Yhdysvaltain erikoisjoukkojen luutnantti ja toimii yhdessä Majuri Jackson ”Jax” Briggsin kanssa. Hän on myös työskennellyt Kanon kanssa, kunnes heistä tuli vihollisia. Sonyalla on musta vaatetus ja poninhäntä. Myöhemmin Sonya sai sinisen erikoisjoukkojen vaatetuksen ylennyttyään kenraaliksi.

Peleissä

Vuoden 2011 Mortal Kombat -pelissä Sonya etsii vangittua Jaxia ja häviää taistelun Johnny Cagea vastaan. Myöhemmin Kano yrittää tappaa Sonyan, mutta Johnny pelastaa hänet. Sonya löytää vangitun Jaxin ja kukistaa vanhemman Sub-Zeron taistelussa. Sonya kohtaa Raidenin ja kukistettuaan Raidenin taistelussa he Raidenin harhautuksella onnistuvat pelastamaan vangitun Jaxin. Sonyan odottaessa evakuointiryhmää hän joutuu taistelemaan Kitanaa ja Jadea vastaan voittaen heidät. Shang Tsung pakottaa Sonyan taistelemaan Kanoa vastaan, jonka Sonya kukistaa taistelussa. Myöhemmin Sonya joutui Shang Tsungin vangiksi ja Jax joutui pelastamaan hänet Johnny Cagen ja Raidenin avulla. Jaxin menetettyä kätensä taistelussa Ermacia vastaan, Sonya kauterisoi Jaxin tyngät pysäyttääkseen verenvuodon ja vei Jaxin turvaan portaalin kautta. Sonya on Johnny Cagen ohella ainoa, joka selviytyi hengissä taistelusta Sindeliä vastaan. Sonya myöhemmin kohtasi Raidenin tämän kukistettua Shao Kahnin ja kertoi tälle sodan vaativan aina hintansa. Sonya, Johnny ja Raiden alkavat tämän jälkeen jälleenrakentaa Earthrealmia.
Mortal Kombat X-pelissä Sonya yrittää ryhmänsä avulla puolustaa Jinsei-kammiota Shinnokilta, mutta Scorpion ja Sub-Zero tappavat kaikki ryhmän jäsenet ja Sonya joutuu tekemään pakkolaskun helikopterilla. Shinnok kukisti Sonyan ja yritti tappaa hänet, mutta Johnny pelasti hänet. Sonya onnistui myöhemmin kukistamaan Quan Chin ja langenneen Jaxin taistelussa. Sonya ja Johnny menivät myöhemmin naimisiin ja saivat tyttären Cassien, vaikka he myöhemmin erosivat ystävinä. Sonya onnistuu vihjeen perusteella kohtaamaan Kanon ja kukistettuaan hänet hän sai tivattua häneltä Shinnokin amuletin sijainnin. Myöhemmin Sonya vierailee hyväksi muuttuneen Jaxin luona ja saa taivuteltua hänet avustamaan Quan Chin vangitsemisessa. Myöhemmin Cassien kukistettuna Shinnokin Sonyan johtama erikoisryhmä vangitsivat Shinnokin ja D'Vorahin.
Mortal Kombat 11-pelissä kenraaliksi ylennetty Sonya hyökkää Cassien, Jacquin ja tiiminsä kanssa Netherrealmin linnoitukseen. Langennut Liu Kang romauttaa katon Sonyan päälle ja pahasti loukkaantunut Sonya hyvästelee Cassien ylentäen hänet joukkojen komentajaksi ja räjäyttää pommit, jotka tuhoavat linnoituksen, jolloin Sonya kuolee. Myöhemmin Kronika tuo menneisyyden Sonyan aikamyrskyn avulla nykyaikaan Cassien ja Johnnyn järkytykseksi. Menneisyyden Sonya hämmästyy kuultuaan hänen mentyä naimisiin Johnnyn kanssa ja Cassien olevan hänen tyttärensä. Kuultuaan tulevaisuuden itsensä kuolemasta Sonya suuttuu Cassielle, mutta tajuaa hänen vain noudattaneen käskyjä. Myöhemmin Sonya joutui Kanon vangiksi ja joutui taistelemaan menneisyyden Kabalia vastaan voittaen tämän. Sonya pakotettiin taistelemaan menneisyyden Johnnya vastaan, mutta Cassie saapui paikalle tiiminsä kanssa vapauttaen Sonyan ja Johnnyn. Sonya kukistaa molemmat Kanot ja on aikeissa tappaa menneisyyden Kanon, mutta tulevaisuuden Kano uhkaa tappaa menneisyyden Johnnyn jolloin Cassieta ei koskaan syntyisi. Sonya kiittää Kanoa sääntöjen muistuttamisesta ja ampuu menneisyyden Kanoa päähän tappaen hänet, jolloin tulevaisuuden Kano lakkaa olemasta ja katoaa. Sonya taistelee Gerasia vastaan kukistaen tämän Cassien avulla. Tämän jälkeen menneisyyden Sonya alkaa uudelleenlämmittää suhdettaan menneisyyden Johnnyyn. Nuoremman Sonyan kohtalo ei ole tiedossa Kronikan palautettua ajan alkuun.